open-index/open-wikipedia-markdown huggingface dataset:
הלן דה מונז'רו

**הלן דה מונז'רו** (בצרפתית: **Hélène de Montgeroult**; 2 במרץ 1764 – 20 במאי 1836) הייתה פסנתרנית ומלחינה צרפתייה. היא נולדה למשפחה אריסטוקרטית ולמדה לנגן בפסנתר מילדותה. היא הופיעה בסלונים ידועים בפריז. בשנת 1784 התחתנה עם המרקיז אנדרה מארי גוטייה , ובכך הפכה למרקיזה בעצמה.

בשנת 1793, שנים ספורות לאחר המהפכה הצרפתית, יצאה מונז'רו עם בעלה גוטייה למשלחת דיפלומטית באיטליה, שמטרתה הייתה להציל את מארי אנטואנט מהגיליוטינה. אולם, המשלחת נתפסה על ידי חיילי המהפכה, שהכו אותם באלימות ושבו אותם. גוטייה מת בשבי, אך מונז'רו הוחזרה לצרפת והועמדה למשפט בבית המשפט של המהפכה (הידוע בגזרתו - עריפת ראשה של מארי אנטואנט).

ידידה של מונז'רו משכבר הימים, ברנאר סארט , שעמל באותו הזמן על הקמת קונסרבטוריון לאומי בפריז, נחלץ לעזרתה והעיד בבית המשפט כי הלן דה מונז'רו היא פסנתרנית יוצאת דופן וכי הוא צריך אותה לקונסרבטוריון שלו. כדי להוכיח זאת, הוא דאג להביא פסנתר לבית המשפט, ומונטג'רו אלתרה עליו, לעיני השופטים, פנטזיה על נושא ההמנון הצרפתי (La Marseillaise). כך הוכיחה הן את כשרונה והן את נאמנותה לשלטון המהפכה, והצילה את חייה.

לאחר מכן מונתה מונז'רו לראש הקורס הראשי לפסנתר לגברים, בקונסרבטוריון של פריז, ובכך הייתה לאישה הראשונה שעשתה זאת. היא קיבלה שכר שווה לקולגות שלה, הגברים. היא נודעה כמורה נפלאה ואף הלחינה קובץ יצירות לפסנתר לתלמידים.

## יצירותיה
בין יצירותיה, מונז'רו הלחינה מגוון יצירות לפסנתר, וכן יצירות לכינור ופסנתר, אך לא ידוע על יצירות רבות שלה.

יצירתה המפוארת ביותר היא אוסף של תרגילים ללימוד נגינה, ובו 114 אטיודים ו-900 תרגילים לטיפול בבעיות ספציפיות. בשנת 2024 הוציאה הפסנתרנית מיכל טל אלבום המוקדש ליצירותיה.

## קישורים חיצוניים

* 

* 

## הערות שוליים

קטגוריה:פסנתרניות צרפתיות
קטגוריה:מלחינות צרפתיות
קטגוריה:מלחינים צרפתים במאה ה-18
קטגוריה:מלחינים צרפתים במאה ה-19
קטגוריה:פסנתרנים צרפתים
קטגוריה:ילידות 1764
קטגוריה:ילידי 1764
קטגוריה:נפטרות ב-1836
קטגוריה:צרפתים שנפטרו ב-1836
פולו & פאן

**פולו & פאן** (**Polo & Pan**) הם צמד המוזיקאים הצרפתים פול "פולוקורפ" ארמנד-דלי ואלכסנדר "פיטר פן" גרינשפן.

הצמד הוקם בשנת 2013, ומוכר בזכות הסגנון הייחודי שלהם, המשלב בתוכו מוזיקה אלקטרונית, טרופיקל, סינת'פופ ומוזיקת עולם.

## רקע
חברי הצמד, ארמנד-דלי וגרינשפן, הכירו בשנת 2012 בבר "הברון" שבפריז, שם עבדו השניים כתקליטנים. בראשית עבודתם יחד, עסקו ביצירת מיקסים לשירים ולאחר מכן בהלחנה. באותה השנה הוציאו את המיני-אלבום הראשון שלהם, *Rivolta*, ומיד לאחריו את המיני-אלבום השני, *Dorothy*.

בשנת 2016, הוציאו את המיני-אלבום הרביעי שלהם, *Canopée*, וכן הסינגל "éponyme". שניהם הופקו על ידי חברות ההפקה "Hamburger Records" ו-"Ekler'O'shock".

בשנת 2017, הצמד שיתף פעולה עם המוזיקאי ז'אק, והוציאו את השיר "Jacquadi". ב-19 במאי באותה השנה, הוציאו את אלבומם הראשון, *Caravelle*, מתוכו יצא הסינגל "Cœur Croisé". האלבום זכה לתשבחות רבות מצד מבקרי המוזיקה.

בקיץ 2018, הוציאו השניים את האלבום *Caravelle (Deluxe)*, המהווה גרסה מחודשת לאלבום המקורי. באוקטובר של אותה השנה הוציאו את המיני-אלבום החמישי שלהם, *Mexicali.* בספטמבר 2018 יצאו לסבב הופעות בינלאומי שנמשך כארבעה חודשים.

ביולי 2019, הוכרז אלבומם *Caravelle* כאלבום זהב, וכן הסינגל "Nanã" הוכתר בתואר הזהב. זמן קצר לאחר מכן, יצא המיני-אלבום השישי שלהם, *Gengis*, המכיל בתוכו שני רמיקסים.

בשנת 2020, הוציאו הצמד את הסינגל "Feel Good", וכן את המיני-אלבום ,*du même nom*, המכיל בתוכו ארבעה שירים.

בשנת 2021, הוציאו את הסינגל "Ani Kuni", המבוסס על שיר עם אינדיאני. השיר אף הגיע למצעדי הלהיטים בישראל. במקביל, הוציאו שני סינגלים נוספים ושמותיהם "Tunnel" ו-"Les jolies choses".

## דיסקוגרפיה
### אלבומים

### מיני-אלבומים (EP's)

### סינגלים

### רמיקסים

## קישורים חיצוניים

* 

## הערות שוליים

קטגוריה:הרכבים מוזיקליים
קטגוריה:להקות צרפתיות
קטגוריה:תקליטנים צרפתים
קרוב רחוק (סדרה תיעודית)

**קרוב רחוק** (בערבית: **قربة غربة**) היא סדרה תיעודית המשודרת בערוץ כאן 11 החל מיוני 2021.

## רקע
יוצרי הסדרה הם אחלאם כנעאן, ניקולאס יעקוב ואיילת בכר. הסדרה הופקה במקור עבור ערוץ מכאן של תאגיד השידור הישראלי. הצילומים נמשכו שנה וחצי בהן עקבו המצלמות אחר משתתפיה. ביוני 2021 החלה הסדרה להיות משודרת בערוץ כאן 11. הסדרה עוקבת אחר שבעה צעירים ערבים ישראלים העומדים לעבור ממקום מגוריהם ביישוב הערבי בו נולדו.

## קישורים חיצוניים
* קרוב רחוק, באתר כאן
* 

## הערות שוליים

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:מכאן 33: תוכניות וסדרות
קטגוריה:כאן 11: תוכניות וסדרות
מייק גראוול

**מוריס רוברט "מייק" גראוול** (באנגלית: **Maurice Robert "Mike" Gravel**; 13 במאי 1930 – 26 ביוני 2021) היה פוליטיקאי אמריקאי, שכיהן כחבר הסנאט של ארצות הברית מטעם מדינת אלסקה בין השנים 1981–1969. גראוול, חבר המפלגה הדמוקרטית, התמודד למועמדות מפלגתו אל נשיאות ארצות הברית ב-2008 וב-2020.

## ביוגרפיה
גראוול נולד וגדל בספרינגפילד שבמסצ'וסטס, בן להורים קנדים צרפתים שהיגרו לארצות הברית. בשלהי שנות ה-50 של המאה ה-20 עבר גראוול לאלסקה, שם התמקצע כמפתח נדל"ן וחיש מהר פתח בקריירה פוליטית. בשנים 1967–1963 שירת בבית הנבחרים של אלסקה, ובשנתיים האחרונות לכהונתו שם היה יושב ראש בית הנבחרים. בבחירות 1968 נבחר אל הסנאט האמריקאי.

כסנאטור זכה גראוול בתשומת לב לאומית בזכות ניסיונותיו הכוחניים אם כי הלא-מוצלחים לקטוע את גיוס החובה במהלך מלחמת וייטנאם ומתן פומבי למסמכי הפנטגון בשנת 1971. במהלך הבחירות לנשיאות ארצות הברית 1972 ניהל גראוול מעין מסע בחירות בתוך המפלגה הדמוקרטית בתקווה להיות מועמד המפלגה לסגן הנשיא, ולאחר מכן מילא תפקיד מפתח בקבלת אישור הסנאט להקמת מערכת צינור הנפט הטרנס-אלסקית ב-1973. הוא נבחר מחדש לסנאט ב-1974, אך מסע הבחירות שלו לתקופת כהונה שלישית תמה במפח נפש אחרי הפסדו בבחירות מקדימות שהתקיימו ב-1980.

כתומך נלהב בדמוקרטיה ישירה וברעיון "היוזמה הלאומית", התמודד גראוול לנשיאות ארצות הברית בפריימריז הדמוקרטים של 2008. מסע הבחירות שלו לא הצליח לגרוף תמיכה עממית, ובמרץ 2008 נטש גראוול את המפלגה הדמוקרטית והצטרף אל המפלגה הליברטריאנית כבמטרה להתמודד – ללא הועיל – למועמדות המפלגה אל הנשיאות והכללת היוזמה הלאומית במצע המפלגה. במהלך הבחירות המקדימות לנשיאות ארצות הברית במפלגה הדמוקרטית 2020 התמודד בשנית אל הנשיאות, במסע בחירות שהגיע לידי גמר ארבעה חודשים בלבד לאחר השקתו. סגל מטה הבחירות ייסד לאחר מסע הבחירות הכושל את קבוצת החשיבה הפרוגריסיבית "מכון גראוול". הוא הלך לעולמו ביוני 2021.

## קישורים חיצוניים

* 

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:ספרינגפילד (מסצ'וסטס): אישים
קטגוריה:אמריקאים ממוצא קנדי
קטגוריה:אמריקאים ממוצא צרפתי
קטגוריה:בוגרי אוניברסיטת קולומביה
קטגוריה:חברי בית המחוקקים של אלסקה
קטגוריה:חברי הסנאט של ארצות הברית מאלסקה
קטגוריה:סנאטורים חברי המפלגה הדמוקרטית
קטגוריה:מועמדים לנשיאות ארצות הברית ב-2008
קטגוריה:מועמדים בבחירות המוקדמות מטעם המפלגה הדמוקרטית לנשיאות ארצות הברית
קטגוריה:אמריקאים שנולדו ב-1930
קטגוריה:אמריקאים שנפטרו ב-2021
טפשונת משטרים

**טפשונת משטרים** הוא ספר השירה הראשון של אלקס ריף, שראה אור בשנת 2018 בהוצאת פרדס. הספר מסכם בחמישים שירים את חוויותיה כילדה שעלתה מברית המועצות לישראל. הספר מתאר את החוויות שלה כילדה, את החוויות של משפחתה וקרוביה והאופן בו הם התקבלו בחברה. הספר זכה בפרס ספר הביכורים של מרכז הספר והספריות בישראל ובפרס שרת התרבות למשוררים בתחילת דרכם לשנת תשע״ח. כמו כן, בעקבות הספר זכתה ריף בפרס מתנאל למשוררת מבטיחה. הספר נערך על ידי יעל גלוברמן ואת השירים מלווים איוריה של וליה רוזנמוויג. הספר הוצא אחרי קמפיין מיקור המונים מוצלח באתר הדסטארט.

## מבנה הספר
הספר מחולק לשישה שערים:

# שמלת תחרה לבנה ופפיון אדון
# חותמת אי-כשרות
# שירים לילדים מבוגרים
# טפשונת משטרים
# תבוסת נעורינו
# אלמנה גיבנת ועקר

## ביקורות
הספר התקבל בביקורות חיוביות על ידי מרבית המבקרים. חלק מהביקורות הדגיש את תוכנו המקורי והייחודי של ספר השירים. כך למשל כתבה ניצן פינקו באתר כלכליסט: "בחמישים שירים קצרים פורסת ריף מניפת רגעים שנובעים מהחוויה הבסיסית של זרות, חוסר יכולת להשתייך [...] הקריאה בספר עוצמתית, אך לעיתים קשה להכלה, מתפקעת מרגש. ריף מפתה אותנו בחריזה חביבה, ואז מכה במילים כמו בפטיש"

ביקורות אחרות שמו דגש על סגנון הכתיבה הייחודי. כך, המשורר אילן ברקוביץ' כתב בביקורת בעיתון הארץ: "כל הדמויות המופיעות בו — המשוררת עצמה, הוריה, אחיה, חבריה, אנשי צבא ועוד — כולן מוצגות בצורה זו או אחרת כטיפשונות משטרים: המשטר הרוסי הקומוניסטי, הסובייטי, המשטר הציוני, הישראלי, ואפילו המשטר העדתי. ריף מציגה מצד אחד את יכולתה להתמסר לכל המשטרים כולם, בכתיבה נוקבת, הומוריסטית ואף ארוטית, אך מצד שני היא שוברת פעם אחר פעם את מוסכמות כור ההיתוך שהיא אמורה הייתה להיות מותכת אליו בהצלחה".

לצד הביקורות החיוביות, נשמעה גם ביקורת על אופייה הרגשני של כתיבתה של ריף. מאשה אברבוך, שהייתה כתבת לענייני התרבות הפוסט סובייטית בהארץ, כתבה על השיר "חלום חוזר": "זה לא רק מרגיש כמו סחיטה רגשית. על מנת להיכנס לקישקעס של הקוראים ולהמחיש את אימת ההגירה, ריף כאילו שואלת קרביים של אחרות ואחרים [...] זהו דימוי שמתעורר יותר בקלות אצל מי שלא חיו את הסטיגמה [...] מצוותן של נפשות יצירתיות היא לעמת אותנו עם התסריטים הגרועים ביותר. אבל גדולתן האמנותית נמדדת גם באמינות התסריטים, בייחוד כאלה שמחוברים לחיים עצמם, ולא רק באבסורדיות, שבה ממילא יבחינו רק בעלי החוש הדק לאירוניה והמודעות החברתית".

## קישורים חיצוניים
* העמוד על טפשונת משטרים בהוצאת פרדס
* קמפיין מיקור ההמונים של הספר באתר הדסטארט

## הערות שוליים

קטגוריה:ספרי שירה בעברית
קטגוריה:ספרי 2018
חדקן יפני

**חדקן יפני** או **חדקן אמור** (שם מדעי: *Acipenser schrenckii*) הוא מין של דג ממשפחת החדקניים, החי במימי סין וברוסיה לאורך נהר אמור. למרות שמו הוא לא חי בנהרות יפן אך ייתכן שהוא נמצא גם בים יפן, אך לא זוהה.

מין זה מצוי בסכנת הכחדה חמורה עקב דיג להכנת קוויאר מביציו.
## מאפיינים
החדקן הוא דג בעל עצמות סחוסיות בדומה לשאר הסחוס גרמיים. הוא בעל חוטם ארוך ומכופף בעל זיפי חישה לאורך החוטם ובעל לסתות בשרניות וחסרות שיניים. הוא ניזון משאיבה של טרף קטן לתוך לועו. החדקן מגיע לאורך ממוצע של 96 עד 125 ס"מ אך יכול להגיע גם לאורך  ומשקל של 190 ק"ג. החדקן יכול להגיע לגיל 65 שנה. הוא מגיע לבגרות מינית סביב גיל 9–10 בנקבות ו-7–8 בזכרים.

הוא חי לרוב סביב קרקעית המים ומחפש עליה חרקי מים, רכיכות, תולעים, חסילונים ודגים קטנים. בעת הרבייה החדקן נודד לנהרות ומטיל בהם ביצים ואז חוזר למים עמוקים יותר בים או אגמים עמוקים.

## קישורים חיצוניים

## הערות שוליים

קטגוריה:טקסונים שתוארו בידי ג'ון פרידריך פון ברנדט
קטגוריה:חדקניים
קטגוריה:מגה-פאונה של אירואסיה
קטגוריה:סין: דגים
קטגוריה:בעלי חיים שתוארו ב-1869
אור (אלבום של אודיה)

"**אור**" הוא אלבום הבכורה של הזמרת-יוצרת הישראלית אודיה. האלבום יצא לאור ב-20 ביוני 2021 על ידי חברת התקליטים ארומה מיוזיק. מתוך האלבום יצאו שמונת הסינגלים: "האהבה שלנו", "רק שיישאר", "אור" (שיר הנושא מתוכו), "מה אשיב לך", "כפיים", "הביתה לחזור", "אין אותי יותר", ו"נצנצים".

את השיר "אין אותי יותר" כתבה אודיה במקור עבור הזמר גל אדם, אך היא הקליטה אותו וכללה אותו באלבום גם כן.

## רקע והפקה
בנובמבר 2019 הוציאה אודיה את "האהבה שלנו" כסינגל הבכורה שלה וכסינגל הפותח מתוך האלבום. כמה חודשים לאחר מכן, הוציאה את "רק שיישאר", ובהמשך את שיר הנושא של האלבום, "אור"; הוא זכה להצלחה רבה ובמאקו נכתב שהוא "כבש את המקום הראשון במצעד הוויראלי של ספוטיפיי בישראל, ומטפס מאז בצמרת מצעד אפל מיוזיק". לאור הצלחתו, חדלה אודיה מלהוציא סינגלים נוספים עד שבאוגוסט 2020 החליטה להוציא את "מה אשיב לך" כסינגל הרביעי מתוך האלבום.

בשנת 2021 הוציאה את "כפיים" כסינגל החמישי מתוך האלבום, תוך שב-18 באפריל 2021 הוציאה את "הביתה לחזור" מתוך "יעלה ויבוא"; פרויקט המחווה לשירי יורם טהרלב. את השיר ליווה וידאו קליפ רשמי, תוך שהוא נכלל באלבום גם כן. חודשיים לאחר מכן, הקליטה את "אין אותי יותר" שכתבה עבור גל אדם, כסינגל רשמי מתוך האלבום, עם עטיפה נלוות. ב-20 ביוני באותה השנה, ביום בו יצא האלבום עצמו, הכריזה כי השיר "נצנצים" יופץ כסינגל השמיני מתוכו, לצד וידאו קליפ רשמי שפורסם בערוץ היוטיוב שלה.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומי אודיה
קטגוריה:אלבומים בעברית
קטגוריה:אלבומים שהופקו על ידי גיא דאן
קטגוריה:אלבומי חברת ארומה מיוזיק
קמרון טיילור

**קמרון מילטון אלנטה טיילור** (באנגלית: **Kameron Milton Allante Taylor**; נולד ב-5 באוקטובר 1994) הוא כדורסלן אמריקאי, המשחק בעמדות הקלע והסמול פורוורד בולנסיה.

## קריירה
טיילור למד בתיכון הקתולי דהמת'ה בהייטסוויל, מרילנד.

בשנת 2012, הוא התחייב לאוניברסיטת סיטון היל. בעונתו הראשונה במכללה, טיילור שותף ב-28 משחקים, בהם העמיד ממוצעים של 7.8 נקודות, 5.8 ריבאונדים, 2.0 אסיסטים ו-1.5 חטיפות ב-24.1 דקות. בעונתו השנייה, טיילור שותף ב-27 משחקים, בהם העמיד ממוצעים של 12.6 נקודות, 6.3 ריבאונדים, 2.6 אסיסטים, 2.0 חטיפות ו-1.2 חסימות ב-32.5 דקות. בעונתו השלישית, טיילור שותף ב-22 משחקים, בהם העמיד ממוצעים של 13.2 נקודות, 4.6 ריבאונדים, 2.1 אסיסטים ו-1.4 חטיפות ב-35.1 דקות. בעונתו האחרונה, טיילור שותף ב-27 משחקים, בהם העמיד ממוצעים של 20.8 נקודות, 8.7 ריבאונדים, 4.1 אסיסטים ו-2.2 חטיפות ב-37.1 דקות.

בשנת 2016, לאחר שלא נבחר בדראפט ה-NBA, הוא חתם לעונה באיהינגן אורפרינג מהליגה הגרמנית השנייה. בקבוצה שותף טיילור ב-29 משחקים, בהם העמיד ממוצעים של 10.8 נקודות, 3.9 ריבאונדים, 2.3 אסיסטים ו-1.3 חטיפות ב-23.4 דקות.

בשנת 2017, חתם טיילור בדרגונס רונדורף מהליגה הגרמנית השלישית. בקבוצה שותף טיילור ב-24 משחקים, בהם העמיד ממוצעים של 23.4 נקודות, 7.9 ריבאונדים, 5.6 אסיסטים ו-2.6 חטיפות ב-32.8 דקות.

ב-29 במרץ 2018, חתם טיילור עד תום העונה בס.אוליבר וירצבורג מהליגה הגרמנית הראשונה. בקבוצה הוא שותף ב-8 משחקים, בהם העמיד ממוצעים של 8.5 נקודות, 3.1 ריבאונדים, 1.9 אסיסטים ו-1.1 חטיפות ב-16.5 דקות.

בשנת 2018, חתם טיילור בפץ' ויוליה מהליגה ההונגרית. בתום העונה נבחר טיילור לשחקן המצטיין, לאחר ששותף ב-34 משחקים והעמיד ממוצעים של 18.7 נקודות, 8.0 ריבאונדים, 3.8 אסיסטים ו-2.4 חטיפות ב-33.7 דקות. בפלייאוף הוא שותף ב-10 משחקים, בהם העמיד ממוצעים של 20.9 נקודות, 8.4 ריבאונדים, 4.3 אסיסטים ו-1.2 חטיפות ב-34.4 דקות.

בספטמבר 2019, חזר טיילור לגרמניה וחתם בברוזה במברג. בליגה שותף טיילור ב-20 משחקים, בהם העמיד ממוצעים של 9.8 נקודות, 2.7 ריבאונדים, 2.5 אסיסטים ו-1.0 חטיפות ב-20.4 דקות. בפלייאוף הוא שותף ב-6 משחקים, בהם העמיד ממוצעים של 11.7 נקודות, 4.2 ריבאונדים ו-2.7 אסיסטים ב-22.7 דקות. טיילור שיחק בנוסף עם הקבוצה בליגת האלופות, שם הוא שותף ב-12 משחקים והעמיד ממוצעים של 9.5 נקודות, 3.8 ריבאונדים ו-2.3 אסיסטים ב-21.2 דקות.

בספטמבר 2020, טיילור חתם בהמבורג טאוורס. הוא שותף ב-27 משחקים, בהם העמיד ממוצעים של 14.3 נקודות, 5.3 ריבאונדים, 3.4 אסיסטים ו-1.7 חטיפות ב-28.6 דקות.

ב-1 ביולי 2021, חתם לשנתיים במכבי תל אביב.

## תארים

; מכבי תל אביב

* גביע ווינר (1): 2021

## קישורים חיצוניים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני ברוזה במברג
קטגוריה:כדורסלני המבורג טאוורס
קטגוריה:כדורסלני מכבי תל אביב
קטגוריה:כדורסלני שטרסבורג
קטגוריה:כדורסלני באסקט ז'ירונה
קטגוריה:אמריקאים שנולדו ב-1994
חדקן זוהר

**חדקן זוהר** (שם מדעי: *Acipenser stellatus*) הוא מין של דג ממשפחת החדקניים, החי במימי הים הכספי, הים השחור, ים אזוב ובים האגאי שבים התיכון, אם כי נראה שהאוכלוסייה ששם נכחדה כתוצאה מדיג יתר. החדקן מצוי כיום בסכנת הכחדה חמורה עקב דיג להכנת קוויאר.

## תיאור
החדקן בעל גוף דק וארוך עם חוטם מוארך יחסית לקרוביו ובקצהו בולטים ביני חישה ארוכים. החדקן יכול להגיע לאורך של  ומשקל 80 ק"ג, אך לרוב הוא קטן יותר. הוא בעל רצועת לוחיות סחוסיות בצבע אפור וצבע הגוף ירקרק-אפרפר עד חום והבטן בהירה יותר משאר הגוף.

החדקן שוכן בקרקעית הים או האגמים ומחפש מזון בלילה. הוא ניזון מרכיכות, תולעים, סרטנים ודגים קטנים שהוא מאתר סמוך לקרקעית. הוא מהגר בעת הרבייה למים מתוקים כדי להשריץ.

דג זה הוא אחד משלושת החדקנים הנצרכים ביותר להכנת קוויאר לצד הבלוגה והחדקן הרוסי. הבשר שלו נחשב ליקר מאוד לאורך הים הכספי ונעשו ניסיונות לייצא אותו למדינות אחרות כמו ארצות הברית, רוסיה, איראן ואיטליה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פטר סימון פאלאס
קטגוריה:חדקניים
קטגוריה:מגה-פאונה של אירואסיה
קטגוריה:דגי הים הכספי
קטגוריה:בעלי חיים שתוארו ב-1771
חדקן קצר אף

**חדקן קצר אף** (שם מדעי: *Acipenser brevirostrum*) הוא מין של דג ממשפחת החדקניים, החי במימי נהרות, שפכי נהרות וחופי האוקיינוס האטלנטי של מזרח אמריקה הצפונית שבין ניו ברנזוויק לפלורידה. במראהו הוא מזכיר את המין חדקן אטלנטי אך קטן ממנו בהרבה. למעשה זהו אחד הדגים הקטנים בסוג חדקן.

חדקן זה מגיע לאורך 1.43 מטר ומשקל ממוצע של 25 ק"ג. הוא בעל גוף חום כהה עם בטן בהירה וכשמו הוא בעל ראש וחוטם קצרים יחסית. עצמותיו בנויות מסחוס ולאורך הגוף רצועת לוחיות סחוסיות אפורות. בנוסף הוא בעל מספר צלחות לאורך הוושט, העוזרות לו לעכל מזון, מאחר שהוא חסר שיניים. הצעירים בעלי מראה מוארך יותר ועם חוטם וראש דקים וארוכים יותר.

החדקן ניזון לאורך הקרקעית מחלזונות, צדפות ותולעים רב-זיפיות ומגוון גם בדגים. החדקן הוא דג המותאם הן למים מתוקים והן למים מלוחים אך הנקבות נודדות לנהרות ואגמים כדי להשריץ. גם לאחר מכן הם מבלים במים רדודים ולא מגיעים לאוקיינוס העמוק. ההתבגרות המינית של החדקן תלויה באקלים בו הוא חי - פרטים החיים במים חמימים יכולים להתרבות כבר בגיל 3–4 שנים אך פרטים צפוניים החיים במים קרים יותר יתרבו לרוב מגיל 10–14 שנים.

חדקן זה מצוי בסכנה עקב סכרים לאורך הנהרות בהם הוא חי ועקב זיהום מים מתועש. הוא נפגע גם מסירות, דיג מסחרי ודיג ספורט והיתפסות כשלל לוואי.

## קישורים חיצוניים

## הערות שוליים

קטגוריה:טקסונים שתוארו בידי שארל אלכסנדר לסואר
קטגוריה:חדקניים
קטגוריה:בעלי חיים שתוארו ב-1818
קטגוריה:ארצות הברית: דגים
מפרצון סמוקיניה

**מפרצון סמוקיניה** (באנגלית: **Smokinya Cove**; בבולגרית: **залив Смокиня**) הוא מפרצון הנכנס אל החוף הדרום-מזרחי של חצי האי טריניטי, בארץ גרהאם, שבאנטארקטיקה.

רוחב פתחו של המפרצון 3.5 קילומטרים; המפרצון נפתח אל מצר תעלת הנסיך גוסטב; אורכו של המפרצון (מרחק חדירתו אל היבשה) 21.2 קילומטרים.

המפרצון ממוקם מצפון לגבעת אזימוט.

קרחון ראסל המזרחי נשפך אל המפרצון.

## היסטוריה
### היווצרות המפרצון

המפרצון היה מוסתר מתחת לפני מדף הקרח הנסיך גוסטב. עם הישברו של מדף הקרח, במחצית השנייה של המאה ה-20, התגלה המפרצון.

### מיפוי המפרצון

המפרצון מופה לראשונה על ידי סוקרים גרמנים-בריטיים בשנת 1996.

### מקור השם

המפרץ נקרא על שם היישוב סמוקינה, שלחוף הים השחור, בדרום-מזרח בולגריה.

השם אושר רשמית ב-6 בדצמבר 2010.

## לקריאה נוספת

* הגאזט האנטארקטי הבולגרי 

## קישורים חיצוניים

* מפרצון סמוקיניה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרצון, תוך סימון אתרים נוספים באזור באתר copernix

## הערות שוליים

סמוקיניה
סמוקיניה
סמוקיניה
ג'וזף פולצ'ינסקי

**ג'וסף ג'רארד פולצ'ינסקי ג'וניור** (16 במאי 1954 – 2 בפברואר 2018) היה פיזיקאי תאורטי אמריקאי, שחקר את תורת המיתרים.

## ביוגרפיה
פולצ'ינסקי נולד בווייט פליינס, ניו יורק, הבכור משני ילדיהם של ג'וזף ג'רארד פולצ'ינסקי האב (1929–2002), יועץ ומנהל פיננסי, וג'ואן (לבית ת'ורנטון), עובדת משרד ועקרת בית. פולצ'ינסקי היה בעיקר ממוצא אירי כשסבו מצד אביו היה פולני.

פולצ'ינסקי סיים את לימודיו בבית הספר התיכון קניון דל אורו בטוסון, אריזונה בשנת 1971, קיבל את התואר הראשון מהמכון הטכנולוגי של קליפורניה בשנת 1975 ותואר דוקטור מאוניברסיטת קליפורניה בברקלי בשנת 1980 בפיקוחו של סטנלי מנדלשטאם. הוא לא פרסם שום מאמר כסטודנט לתואר שני. שימש כמרצה באוניברסיטת טקסס באוסטין בין השנים 1984–1992. בין השנים 1992 למרץ 2017 הוא היה פרופסור במחלקה לפיזיקה באוניברסיטת קליפורניה, סנטה ברברה וחבר קבוע במכון קוולי לפיזיקה תאורטית.

## תרומות
פולצ'ינסקי כתב את ספר הלימוד בן שני הכרכים **תורת המיתרים**, שיצא לאור בשנת 1998. בין תרומותיו הרבות לפיזיקה תאורטית, תאוריית D-branes היא מהידועות ביותר. בשנת 2008 הוא זכה בפרס דיראק על עבודתו בתורת העל-מיתר. הוא זכה בפרס הפיזיקה היסודית 2017 כהוקרה על תרומתו לפיזיקה תאורטית.

### D-branes

### הפרדוקס של פולצ'ינסקי
בראיון לקיפ תורן בשנת 1990 שלא פורסם, בהתייחסו לעקרון העקביות העצמית של נוביקוב (ביחס לשליחת חפצים או אנשים דרך חור תולעת הניתן לחלוף על העבר ופרדוקסי הזמן שיכולים להיווצר), העלה פולצ'ינסקי סיטואציה פרדוקסלית שעלולה להיות מעורבת. כדור ביליארד שנשלח דרך חור תולעת ושולח אותו אחורה בזמן. בתרחיש זה, הכדור נורה לחור תולעת בזווית כזו שאם הוא ימשיך לאורך אותו נתיב, הוא ייצא מחור התולעת בעבר בדיוק בזווית הנכונה כדי להתנגש עם העצמי הקודם שלו, ובכך להפיל אותו מהמסלול ומונע מלכתחילה מלהיכנס לחור התולעת. ת'ורן כינה את הבעיה "**הפרדוקס של פולצ'ינסקי**" בשנת 1994. סטודנטים מאוחרים יותר לבעיה הגחמנית העלו פתרונות שהצליחו להימנע מחוסר עקביות, בכך שהכדור יוצא מהעתיד בזווית שונה מזו ששימשה ליצירת הפרדוקס, והעביר את הצעיר שלו מכה מבט במקום להרחיקו לחלוטין מחור התולעת, מכה שמשנה את מסלולו בדיוק בצורה הנכונה כך שייסע אחורה בזמן עם הזווית הנדרשת כדי להעניק לעצמי הצעיר את המכה הזו.

### נייר עמדה 2012 על חורים שחורים
ביולי 2012 פרסם פולצ'ינסקי, עם שניים מתלמידיו, ג'יימס סולי ואחמד אלמהירי, ועמיתו לתאוריית המיתרים דונלד מרולף באוניברסיטת קליפורניה, סנטה ברברה (UCSB), מאמר שחישוביו על קרינת חורים שחורים הציעו כי או שעקרון השוויון של תורת היחסות הכללית שגוי, או שעקרון מרכזי של מכניקת הקוונטים אינו נכון.

## חיים אישיים ומוות
לפולצ'ינסקי היו שני בנים, סטיבן ודניאל, עם אשתו, דורותי מריה צ'ון, לה נישא בשנת 1980.

הוא מת בביתו בסנטה ברברה, קליפורניה ב-2 בפברואר 2018 מסרטן המוח, בגיל 63.

## לקריאה נוספת
* 
* 

## קישורים חיצוניים

*  

## הערות שוליים

קטגוריה:אמריקאים ילידי מדינת ניו יורק
קטגוריה:סגל אוניברסיטת קליפורניה בסנטה ברברה
קטגוריה:סגל אוניברסיטת טקסס באוסטין
קטגוריה:בוגרי המכון הטכנולוגי של קליפורניה
קטגוריה:בעלי תואר דוקטור מאוניברסיטת קליפורניה בברקלי
קטגוריה:חברי האקדמיה הלאומית למדעים של ארצות הברית
קטגוריה:אמריקאים ממוצא פולני
קטגוריה:פיזיקאים אמריקאים
קטגוריה:זוכי פרס דני היינמן לפיזיקה מתמטית
קטגוריה:אמריקאים שנפטרו מסרטן
קטגוריה:אמריקאים שנולדו ב-1954
קטגוריה:אמריקאים שנפטרו ב-2018
קרלוס קואסטה

**קרלוס אקסהומו קואסטה פיגרואה** (בספרדית: **Carlos Eccehomo Cuesta Figueroa**; נולד ב-9 במרץ 1999) הוא כדורגלן קולומביאני המשחק בעמדת הבלם והמגן הימני בואסקו דה גאמה, בהשאלה מגלאטסראיי.

## קריירת מועדונים
קואסטה החל את דרכו בקבוצת הנוער של אתלטיקו נסיונל ומשם גם עלה לקבוצה הבוגרת ב-2016. תחת המאמן ריינלדו רואדה החל להשתלב לאט לאט בקבוצה וב-2017 כבר תפס מקום של קבע בהרכב. לאחר שהשלים 3 שנים וחצי בנסיונל, עמה זכה בין היתר באליפות קולומביה, בגביע רקופה סודאמריקנה ובגביע ליברטדורס, אף על פי שכלל לא שותף, חתם בקבוצה הבלגית ראסינג גנק.

בואסטה הפך בעונתו השנייה לשחקן הרכב קבוע ועזר לקבוצה לזכות בגביע הבלגי ובסופר קאפ הבלגי.

## נבחרת לאומית
לנבחרת הבוגרת זומן קואסטה לראשונה לקראת משחקי מוקדמות מונדיאל 2022 מול  ו וכן גם לקופה אמריקה 2021, אך טרם רשם את הופעת הבכורה. במדי הנבחרות הצעירות של קולומביה הוא שיחק בנבחרת עד גיל 17 באליפות היבשת שנערכה בינואר 2015 וזומן גם לסודאמריקנו 2017 ו-2019. כבש את גול הניצחון בדקה האחרונה מול צ'ילה שהעלה את קולומביה לבית הגמר ומשם העפילה למונדיאליטו 2019. קואסטה שימש כקפטן הנבחרת במונדיאליטו בפולין שבו קולומביה הגיעה לרבע הגמר.

## תארים והישגים
;אתלטיקו נסיונל
* קופה ליברטדורס 2016
* קופה קולומביה 2016
* רקופה סודאמריקנה 2017
* אליפות קולומביה 2017 (אפרטורה)
* קופה קולומביה 2018

;ראסינג גנק
* הסופר קאפ הבלגי 2019
* הגביע הבלגי 2021

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:מדיין: כדורגלנים
קטגוריה:כדורגלני אתלטיקו נסיונל
קטגוריה:כדורגלני ראסינג גנק
קטגוריה:כדורגלני נבחרת קולומביה
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:כדורגלני גלאטסראיי
קטגוריה:כדורגלני ואסקו דה גאמה
קטגוריה:קולומביאנים שנולדו ב-1999
סימוני דה אוליביירה

**סימוני דה מאקידו דה אוליביירה** (; נולדה ב-11 בפברואר 1938), ידועה גם בשם **סימון דה אוליביירה**, היא זמרת ושחקנית פורטוגזית. במרוצת השנים, ייצגה אוליביירה את פורטוגל באירוויזיון פעמיים, ב-1965 וב-1969.

## שנותיה הראשונות
אוליביירה גדלה בליסבון, בירת פורטוגל, לאב בלגי ולאם פורטוגזית מסאו טומה ופרינסיפה. בתקופת התיכון, החלה אוליביירה להופיע בקביעות במקהלת בית ספרה.

## קריירה
אוליביירה החלה לשיר באופן מקצועי בשלהי שנות החמישים. ב-6 בפברואר 1965, ניצחה אוליביירה בקדם הפורטוגזי לאירוויזיון 1965, ונבחרה לשאת את הדגל מדינתה על בימת התחרות. בערב התחרות, היא ביצעה את השיר "Sol de inverno", והגיעה למקום ה-13 עם נקודה אחת בלבד, שהוענקה מחבר השיפוט המונגאסקי. אוליביירה ייצגה את פורטוגל פעם נוספת ב-1969, עם השיר "Desfolhada portuguesa", והגיעה למקום ה-15 עם ארבע נקודות.

לאחר האירוויזיון ייצגה אוליביירה את פורטוגל בפסטיבל OTI (המקבילה הלטינית לאירוויזיון), עם השיר "A tua espera". היא הגיעה למקום ה-14 עם תשע נקודות.

## חיים אישיים
במרוצת השנים חלתה אוליביירה פעמיים בסרטן השד.

## קישורים חיצוניים

## הערות שוליים

קטגוריה:שחקניות קולנוע וטלוויזיה פורטוגזיות
קטגוריה:זמרות פורטוגזיות
קטגוריה:נציגי פורטוגל באירוויזיון
קטגוריה:משתתפי אירוויזיון 1969
קטגוריה:משתתפי אירוויזיון 1965
קטגוריה:שחקניות תיאטרון
קטגוריה:נשים זוכות פרסים
קטגוריה:ילידות 1938
קטגוריה:ילידי 1938
חדקן יאנגצה

**חדקן יאנגצה** (שם מדעי: *Acipenser dabryanus*) הוא מין של דג סחוס גרמי ממשפחת החדקניים, החי בסין בנהר היאנגצה ובעבר גם בנהר הצהוב והוא מין מוגן שנכחד בטבע וכיום מצוי בשבי בלבד.

## תיאור
חדקן זה מגיע לאורך 80 עד 130 ס"מ ומשקל של 25 ק"ג, אם כי נתפסו פרטים באורך . צבעו כחול-אפרפר עם בטן לבנה-צהובה ומצידיו ישנם שורת לוחיות סחוסיות בצבע אפור. הסנפירים קצרים ובשרניים והזנב ממוזלג. החדקן בעל חוטם דק וארוך הפונה מעלה ומתחת החוטם בינים העוזרים לו לחוש.

החדקן שוכן במי נהרות איטיים בקרקעית רדודה ולרוב עכורה והוא ניזון מצמחי מים, דגים קטנים, תולעים וחרקים. בניגוד לחדקנים אחרים הוא לא חי במים מלוחים אך עדיין נודד לצפון יובל היאנגצה להשריץ ביצים. הרבייה נערכת בין מרץ ואפריל או בסביבות נובמבר ודצמבר.

## שימור
חדקן זה נעלם בטבע עקב דיג יתר, בייחוד של דגים צעירים ועקב הקמת סכרים כמו סכר שלושת הערוצים וסכר ג'ז'ובה  המונעים מהדג להגיע לנהרות ההטלה שלו. גם זיהום מים כתוצאה מתיעוש הביא להכחדת אוכלוסיות רבות שלו. כיום הוא מצוי בעיקר באגן היאנגצה כשמספר פרטים מהשבי משוחררים לנהר כל שנה וכנראה מונעים מהמין להיכחד.

## קישורים חיצוניים

## הערות שוליים

קטגוריה:טקסונים שתוארו בידי אוגוסטה דומריל
קטגוריה:חדקניים
קטגוריה:סין: דגי מים מתוקים
קטגוריה:בעלי חיים שתוארו ב-1869
סקפירינכוס פלטורינכוס

**סקפירינכוס פלטורינכוס** (שם מדעי: *Scaphirhynchus platorynchus*) הוא מין של דג גרם ממשפחת החדקניים, החי במימי נהרות ארצות הברית והוא החדקן הקטן ביותר השוכן במים מתוקים באמריקה וגם החדקן הנפוץ ביותר באמריקה. חדקן זה מצוי לרוב לאורך המיסיסיפי והמיזורי ויובליהם והוא מצוי רק במים מתוקים.
## מאפיינים
לחדקן גוף מוארך וזנב בעל אונה עליונה גבוהה ומחודדת יותר מהתחתונה. גופו ארוך בצבע אפור-חיוור והחוטם מוארך ומחודד כשסביבו בינים ארוכים העוזרים לו לחוש בסביבתו. השפתיים בשרניות ולבנות והוא חסר שיניים אלא יונק מזון במהירות. הוא יכול להגיע לאורך של 1 מטר ומשקל של 4.8 ק"ג, אם כי לרוב מגיע לאורך 50 עד 85 ס"מ ומשקל של 2.5 ק"ג.

החדקן נודד לאורך מספר נהרות עכורים ורדודים אך גם עמוקים יותר ומצוי גם במיסיסיפי והמיזורי. החדקן לרוב נודד ואינו מתקבע במקום מסוים למעט בעונת הרבייה, אז הוא נודד לנחלים בהם הוא נולד. הוא ניזון מרכיכות שונות ובעיקר צדפות Unionida וחרקי מים שונים כמו בריומאים, שעירי כנף וזבובאים שונים וכן מסרטנים, תולעים ודגים קטנים.

החדקן הוא דג מאכל מסחרי חשוב לתעשיית הקוויאר והוא המין היחיד במשפחתו שנידוג דרך קבע, מאחר שמרבית החדקנים מצויים בסכנת הכחדה גדולה.

## קישורים חיצוניים

## הערות שוליים

קטגוריה:בעלי חיים שתוארו ב-1820
קטגוריה:טקסונים שתוארו בידי קונסטנטין סמואל רפינסק
קטגוריה:חדקניים
קטגוריה:ארצות הברית: דגים
סקפירינכוס סוטקוסי

**סקפירינכוס סוטקוסי** (שם מדעי: *Scaphirhynchus suttkusi*) הוא מין של דג גרם ממשפחת החדקניים, החי רק בנהר אלבמה  שבאלבמה. חדקן זה מצוי בסכנת הכחדה חמורה עקב בית גידול קטן ודיג יתר.

## תיאור
חדקן זה קטן יחסית, באורך של 76 ס"מ ומשקל של 0.9 עד 1.4 ק"ג. צבעו צהוב-כתום כהה כשהבטן והסנפירים בהירים יותר בצבע קרם והוא בעל חוטם ארוך ובינים בולטים מצידיו. הסנפירים נמוכים ובשרניים והזנב בעל אונה גבוהה יותר מהשנייה.

החדקן מצוי רק בכמה נהרות ונחלים רדודים ומהירים עם קרקעית חולית או חצצית. מבדיקה של הנקבות התברר שזמן הרבייה הוא בין סוף מרץ לתחילת אפריל.

מין זה היה מצוי בסכנת הכחדה כבר משנות ה-90, אז נמצאו רק פרטים בודדים והמין נחשב לקרוב לכליה. נעשו ניסיונות להציל את החדקן באמצעות רבייה בשבי אך נלכדו רק 6 נקבות שנפטרו בשבי עד 2002. ב-2007 נלכד עוד דג זכר ששוחר בריא לנהר אלבמה. מספר פרטים ידועים ששרדו לפי דגימות מים שנלקטו ב-2014. מאז הוחלט להפוך את הנהר לאזור שימור לחדקן ולייצר שינויים במעבורות והסכרים שבו.

## קישורים חיצוניים

## הערות שוליים

קטגוריה:חדקניים
קטגוריה:ארצות הברית: דגים
סקפירינכוס

**סקפירינכוס** (שם מדעי: *Scaphirhynchus*) הוא סוג של דגי גרם ממשפחת החדקניים, החי רק במקווי מים מתוקים באמריקה הצפונית. סוג זה כולל שלושה מינים שהם מהקטנים במשפחה.

מיני הסוג בעלי חוטם מוארך ומחודד יחסית עם בינים ארוכים ובולטים. הזנבות שלהם קצרים אך בעלי אונות גבוהות וגופם מוארך ובנוי מעצמות סחוסיות. הם אוכלים מזון מהקרקעית הכולל דגים קטנים, רכיכות, חרקי מים ותולעים.

כל מיני הסוג נמצאים בסכנת הכחדה והמין סקפירינכוס סוטקוסי מצוי בסכנה קריטית.

## מינים
* סקפירינכוס אלבוס (*Scaphirhynchus albus*)
* סקפירינכוס פלטורינכוס (*Scaphirhynchus platorynchus*)
* סקפירינכוס סוטקוסי (*Scaphirhynchus suttkusi*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חדקניים
ג'ארד אברהמסון

**ג'ארד אברהמסון** (באנגלית: **Jared Abrahamson** נולד: 19 בנובמבר 1987) הוא שחקן קנדי. הוא ידוע בשל תפקידו בתור טרבור הולדן בסדרת המדע-בדיוני "הנוסעים בזמן" של נטפליקס, ובזכות הופעתו בסרט "*Hello Destroyer*" משנת 2016, עליו היה מועמד לפרס הקולנוע הקנדי לשחקן הטוב ביותר.

## ביוגרפיה
אברהמסון נולד בפלין פלון , מניטובה, קנדה. הוא למד משחק בבית הספר לקולנוע בוונקובר.

## קריירה
בשנת 2011 הופיע לראשונה בשני סרטי טלוויזיה; "*Finding a Family" בתפקיד אלכס צ'ייסקו, ו"Possessing Piper Rose" בתפקיד של דילן מקסוול. לאחר מכן* הופיע אברהמסון בתפקידי אורח בסדרות הטלוויזיה רבות בהן "אוקוורד" ו"אימת המתים המהלכים" והופיע בסרט "יומנו של חנון - קיץ קטלני" בדמותו של טים וורן.

אברהמסון ידוע בהופעתו בסרט הקולנוע "Hello Destroyer" משנת 2016, עליו היה מועמד לפרס הקולנוע הקנדי לשחקן הטוב ביותר. הוא זכה בפרס השחקן הטוב ביותר בסרט קנדי בטקס פרסי מבקרי הקולנוע בוונקובר 2016 .

הוא נבחר לאחד מהכוכבים העולים בפסטיבל הסרטים הבינלאומי בטורונטו בשנת 2016, לצד גרייס גלוביצקי, מלין מקאי וסופי נליס .

בשנים 2016–2018 הוא גילם את טרבור הולדן בשלוש עונות של סדרת הטלוויזיה "הנוסעים בזמן" של שירות נטפליקס.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1987
סמדר שילוני

**סמדר שילוני** (נולדה ב-2 באוגוסט 1974) היא עיתונאית, כותבת טורים ומבקרת טלוויזיה ישראלית. מאז שנת 2005 היא משמשת כמבקרת הטלוויזיה של ynet. בעברה ערכה את מדור הטלוויזיה של האתר. שילוני היא בוגרת מסלול העיתונאות והתקשורת בבית הספר "קמרה אובסקורה" בתל אביב.

## ביוגרפיה
לפני שהגיעה לאתר "ynet", בסוף שנות ה-90, עבדה שילוני כשדרנית וכמנהלת בית הספר לרדיו ברדיו תל אביב. בהמשך החלה לעבוד ב-"ynet" עם הקמתו, תחילה ככתבת בריאות וחינוך ובהמשך הקימה את מדור החברה של האתר, המשיכה לתפקיד כתבת הטלוויזיה של מדור התרבות, עורכת מדור הטלוויזיה ופרשה מתפקידי עריכה לטובת תסריטאות.

שילוני היא חלוצת ז'אנר טורי הריאליטי, עם טור שכתבה על הסדרה "פרויקט Y", שעלתה ב-yes. בנוסף לביקורות טלוויזיה וכתבות מגזין באתר היא כותבת טורים קבועים על סדרות הריאליטי הישראליות, "האח הגדול", "המירוץ למילון" ו"הישרדות". כיום היא מפרסמת טור בשם "בשידור חוזר", שמספר על היווצרותן של סדרות עבר ישראליות וזרות.

בנוסף לעבודתה ב-ynet שימשה שילוני ככתבת ובעלת טורי דעה במגזין "פנאי פלוס", תחקירנית ראיונות בסדרות כמו "חדר 101" עם עינב גלילי, "ברוורס" עם ארז טל, "פגישה עם רוני קובן", "הסטנדאפיסטים" עם רשף לוי וסדרות נוספות.

מתגוררת ביישוב הקהילתי שחרות שבמועצה אזורית חבל אילות.

## קישורים חיצוניים

* 
* 
* סמדר שילוני, באתר ynet
* 

2021 06
קטגוריה:מבקרות טלוויזיה ישראליות
קטגוריה:סגל ynet
קטגוריה:מבקרי טלוויזיה ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מנהלות ישראליות
קטגוריה:מנהלים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:תחקירניות ישראליות
קטגוריה:תחקירנים ישראלים
קטגוריה:בוגרי קמרה אובסקורה - בית הספר לאמנות
קטגוריה:בוגרות קמרה אובסקורה - בית הספר לאמנות
קטגוריה:שחרות: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974
אלביס (סדרת טלוויזיה)

**אלביס, רוזנטל והאישה המסתורית** או **אלביס** היא סדרת ההמשך של "אסתי המכוערת", ששודרה בערוץ 2, במסגרת שידורי קשת במשך שתי עונות, בשנים 2005–2006. בתחילה נקראה "אלביס, רוזנטל והאישה המסתורית" אך בעונה השנייה קוצר השם ל"אלביס".

העונה הראשונה כללה את כל דמויות הסדרה האם, בנוסף למספר דמויות והתפתחויות עלילתיות משמעותיות. בסדרה זו, לאה אבשלום, אשתו של אלביס (שממנה מעולם לא התגרש) ואמהּ של אסתי, שאותה חשבו כל הדמויות כמתה מסיבות מסתוריות, מתבררת כחיה, ומאיימת בסחיטה את אלביס שתחשוף את סודו הגדול. אלביס נגרר לפרשייה מסובכת, הכוללת פוליטיקה ושחיתות. ללאה בן מרומן עם היריב של אלביס, ויקטור מארק, בשם יונתן, שברח מהכלא לאחר שהסתבך בעסקת סמים. יונתן ואמו פועלים יחד במסע נקמה, שבמסגרתו, כאמור, אלביס, וכן עורך דין דב שליין. העלילה מסתבכת עוד יותר כשנוכחים באירוע האישה המסתורית ובתו של עורך דין שליין.

העונה הראשונה זכתה תחילה לרייטינג גבוה, אך בהמשך הוא ירד והסדרה לא זכתה להצלחה שלה זכתה "אסתי המכוערת".

העונה השנייה עלתה לשידור ב-14 בספטמבר 2006. בעונה זו הצטרפו לסדרה דמויות חדשות. במהלך הסדרה נחשפות דמויות שונות לזהותה האמיתית של האישה המסתורית.

בפרק האחרון ששודר ב-16 בנובמבר 2006, נסגרת עלילת כל העונות של אלביס ואסתי המכוערת – אסתי חוזרת להיות "מכוערת", עומר רוזנטל מתאהב שוב באסתי, כל התעלומות נפתרות ועורך דין שליין נכנס לכלא.

## שחקנים ודמויות
* **אסתי בן-דוד** (ריקי בליך),בתו של אלביס, עובדת במשרד הפרסום של אביו ביחד עם עומר ומתכתבת איתו בצ'אט.
* **אלביס בן-דוד** (שייקה לוי), אביה של אסתי
* **איקה אלפנדרי** (ניצה שאול), אשתו של אלביס ואמה החורגת של אסתי
* **צבי רוזנטל** (עודד קוטלר), בעל משרד הפרסום בו אסתי עובדת
* **עומר רוזנטל** (ליאון רוזנברג), בנו של צבי, עובד במשרד הפרסום של אביו ביחד עם אסתי ומתכתב איתה בצ'אט ללא ידיעתה
* **נועם רוזנטל** (עומר ברנע), בנו של צבי
* **עלמה מעיין רוזנטל** (אביטל דיקר) חברתה הטובה ביותר של אסתי, היא משמשת אם חד הורית לבנה וניהלה רומן עם צבי
* **יונתן אבשלום/תומר/חני** (דן שפירא)
* **לאה אבשלום** (איילת מרגלית) אמה של אסתי
* **עו"ד דב שליין** (מייק בורשטיין)
* **עו"ד עידית שליין** (דניאלה וירצר)
* **גבי מצליח** (אייל שכטר) 
* **עוזרו של אלביס** (תומר שרון)
* **המפכ"ל קבנוס** (ספי ריבלין)
* **פקד ראומה גלר** (נתי קלוגר)

## קישורים חיצוניים

*  - ביקורת

## הערות שוליים

קטגוריה:קשת: תוכניות וסדרות
קטגוריה:ערוץ 2: תוכניות וסדרות
קטגוריה:סדרות טלוויזיה ישראליות שעלו לשידור בשנת 2005
ווישור גלובלטק

**ווישור גלובלטק בע"מ** היא חברה ציבורית ישראלית, העוסקת בטכנולוגיית ביטוח דיגיטלית, ובאמצעות החברה הבת ווישור חברה לביטוח בע"מ (להלן: "ווישור") נותנת שירותי ביטוח לציבור.

## היסטוריה
החברה נוסדה בדצמבר 2016 על ידי סוכן הביטוח אודי דגן, כחברה פרטית בשם "דוד חברה דיגיטלית בע"מ", ובהמשך שינתה את שמה לשם "הארט דיגיטל בע"מ". בספטמבר 2017 מכר דגן את החברה והחברה האם יו. דיגיטל בע"מ לבעלי השליטה הנוכחיים, רו"ח אמיל וינשל, שהוא דירקטור בחברה ויו"ר דירקטוריון החברה הבת "ווישור", וניצן צעיר הרים, מנכ"ל החברה ומנכ"ל החברה הבת "ווישור". בינואר 2021 שינתה את שמה לשם הנוכחי, "ווישור גלובלטק בע"מ". יו"ר דירקטוריון החברה הוא יוחנן דנינו. משרדי החברה שוכנים בכפר סבא.

בינואר 2018 הוקמה החברה הבת בבעלות מלאה ווישור חברה לביטוח בע"מ, שקיבלה ביוני 2018 רישיון לפעול כחברת ביטוח ופועלת בתחום ביטוח כללי. לשם הרחבת פעילותה לארצות הברית הקימה החברה באוקטובר 2020 חברת בת בארצות הברית בבעלותה המלאה, WeSure USA Holdings Ltd, וחברה בת בבעלות מלאה לחברה זו בשם WeSure Digital Insurance Services Inc.

החברה מתארת את פעילותה: "בשלב זה, פעילותה העסקית של החברה מתמקדת ביזום, אפיון, פיתוח, רישוי ומכירה של תוכנות, טכנולוגיות חדשות ומודלים ביטוחיים לפלטפורמות דיגיטליות בענף הביטוח והפיננסים, המיועדות ראשית לפעילות הקבוצה בארץ, ובשנים הבאות בייזום והרחבה של הפעילות העסקית והביטוחית של הקבוצה למדינות בחו"ל." החברה מציינת שהתוכנה שהיא מפתחת היא בגישת Mobile first, כלומר שמה דגש על נגישות נוחה באמצעות טלפון חכם, בנוסף לגישה באמצעות מחשב או מחשב לוח. מערכות הליבה של הקבוצה כתובות בשפת Java, מותאמות למחשוב ענן ומותקנות בענן Microsoft Azure.

בחודש מרץ 2021 ניירות הערך של החברה נרשמו למסחר בבורסה לניירות ערך בתל אביב.

ביוני 2021 חתמה החברה על הסכם לרכישת 50.445% מהבעלות בחברת איילון אחזקות בע"מ, שבבעלותה המלאה נמצאת חברת הביטוח איילון חברה לביטוח בע"מ, תמורת 354.5 מיליון ש"ח.

## קישורים חיצוניים
* 
* ווישור גלובלטק בע"מ - דוח תקופתי לשנת 2020, באתר "מאיה"

* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות תוכנה ישראליות
קטגוריה:כפר סבא: חברות
קטגוריה:ישראל: חברות שהוקמו ב-2016
הספורט האהוב על הגבר

**הספורט האהוב על הגבר** (באנגלית: **?Man's Favorite Sport**) הוא סרט קומדיה אמריקאי משנת 1964, בבימויו של הווארד הוקס, עם רוק הדסון ופאולה פרנטיס  בתפקידים הראשיים.

התסריט מבוסס על סיפור של פט פרנק ועיקרו גבר נאה שחייב להדגים את כישוריו בדיג אף על פי שלא דג מעולם.

## תקציר העלילה
רוג'ר וילובי (רוק הדסון) הוא גבר נאה העובד כמוכר ציוד דיג בחנות השייכת לרשת אברקרומבי אנד פיץ' בסן פרנסיסקו. הוא ידוע כבר סמכא בדיג ואף פרסם ספרי הדרכה בנושא זה. הלקוחות מעריצים אותו אך אינם יודעים שלא דג מעולם וכי את כל העצות שפרסם שמע מלקוחותיו. רוג'ר מאורס לטקס (שרלין הולט).

איזי מילר (מריה פרשי) היא בתו של בעל בית מלון באגם וקפוג'י (שם פיקטיבי). אשת יחסי הציבור שלה, אביגייל פייג' (פאולה פרנטיס) יוזמת תחרות דיג גדולה באגם למטרת פרסומת. כדי להגדיל את ההתעניינות בתחרות הם פונים למנהל החנות מר קדוואלדר (ג'ון מקגוייר) כדי שיורה לרוג'ר להשתתף בתחרות.

רוג'ר מסרב כי אינו יודע לדוג ואומר לקדוואלאדר כי אינו רוצה להתחרות בלקוחותיו ובעיקר נגד מייג'ור פיפס (רוסקו קרנס) שמעריץ אותו. טענתו לא מתקבלת. הוא נכנס לחנות תקליטים, עם איזי ואביגייל, מפעיל את כל התקליטים וברעש הוא צועק לעומתן כי יודע לדוג...

אביגייל מתאהבת בו ומחליטה ללמד אותו לדוג. הוא מגיע לאגם עם ציוד קמפינג ולא מסוגל להקים אוהל. נופל מדי פעם לאגם לקול צחוקן של אביגייל ואיזי. אביגייל מנסה להתחיל אתו ואז מגיעה טקס ותופסת אותו במצבים מביכים עם אביגייל ואיזי ומבטלת את הקשר אתו.

בשלושת ימי התחרות מצליח רוג'ר לדוג את הדגים הגדולים ביותר לא מפני שהוא יודע לדוג אלא בגלל מזל. כל פעם הוא נופל לאגם. הוא זוכה במקום הראשון בתחרות אך אביגייל כועסת עליו ודורשת ממנו שיתוודה שהוא "מזויף".

לאחר מחשבה שנייה מתוודה רוג'ר בפני קדוואלדר כי אינו יודע לדוג והוא מפוטר במקום. הוא מחפש את אביגייל ומוצא אותה מתבודדת ביער. בינתיים משכנע מייג'ור פיפס את קדוואלדר לבטל את פיטוריו של רוג'ר במחשבה פרסומית שגם אדם בלתי מנוסה יכול לזכות בתחרות אם הוא משתמש בציוד שלהם. קדוואלדר יוצא בסירה לאגם ומוצא את רוג'ר ואביגייל שנשטפו בגשם ומבשר להם זאת והם מתחבקים באושר.

## צוות השחקנים

## קישורים חיצוניים

*הספורט האהוב על הגבר, באתר ארכיון המדינה
*הספורט האהוב על הגבר, באתר TCM
*קדימון לספורט האהוב על הגבר, באתר יוטיוב
*השיר הספורט האהוב על הגבר, באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1964
קטגוריה:סרטי אולפני יוניברסל
קטגוריה:סרטי קומדיה רומנטית
קטגוריה:סרטי רוק הדסון
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סיפורים קצרים
אליפות ישראל בהיאבקות חופשית 2014

**[[אליפות ישראל בהיאבקות חופשית]]** נערכה בבאר שבע ב-27 בדצמבר 2014.

## נשים

## גברים

## ראו גם
אליפות ישראל בהיאבקות יוונית-רומית

## קישורים חיצוניים

* 

2014, 12
קטגוריה:2014 בישראל: ספורט
קטגוריה:באר שבע: אירועים
הרברט וסלי קאמינגס

**הרברט וסלי קאמינגס** (באנגלית: **Herbert Wesley Cummings**; 13 ביולי 1873 – 4 במרץ 1956) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-17 של מדינת פנסילבניה.

## ביוגרפיה
קאמינגס נולד בעיירה מערב צ'יליסקוואק בשנת 1873. הוא סיים את לימודיו בתיכון לואיסבורג שבפנסילבניה בשנת 1890. הוא למד משפטים, ולאחר לימודיו באוניברסיטה, הוא התקבל למשרד עורכי דין והחל לעבוד בעיר סאנבורי. הוא שימש כפרקליט מחוז נורת'אמברלנד שבפנסילבניה בשנת 1901 ובין השנים 1904–1908.

בשנת 1911, נבחר קאמינגס לשופט בית המשפט לתביעות משותפות במחוז נורת'אמברלנד, ושירת בתפקיד זה עשר שנים.

קאמינגס נבחר לקונגרס ה-68 של ארצות הברית מטעם המפלגה הדמוקרטית, אך בבחירות שלאחר מכן לא נבחר.

לאחר פרישתו מהקונגרס, חזר קאמינגס לעבוד בתור עורך דין עד שנת 1935, אז מונה מחדש לשופט במחוז נורת'אמברלנד, וכיהן בתפקיד זה עד שנת 1946.

בשנת 1946, חזר קאמינגס לעריכת הדין, ועבד בתפקיד זה עד מותו.

קאמינגס נפטר בשנת 1956 בסאנבורי, ונקבר בבית העלמי מנור פומפרט בסאנבורי.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-20
קטגוריה:שופטי בתי המשפט של מדינת פנסילבניה
קטגוריה:אמריקאים שנולדו ב-1873
קטגוריה:אמריקאים שנפטרו ב-1956
פול דה ליאו

**פול דה ליאו** (בהולנדית: **Paul de Leeuw**; נולד ב-26 במרץ 1962) הוא שחקן ומנחה טלוויזיה הולנדי.

## ביוגרפיה
דה ליאו נולד ברוטרדאם, הוא התפרסם בשנות השמונים כמגיש תוכניות בטלוויזיה הציבורית של הולנד.

הוא הנחה מספר פעמים את פסטיבל השירים הלאומי של הולנד (Nationaal Songfestival) דרכו נבחר נציג הולנד לאירוויזיון, ב-1995, 2006 ו-2007 הגיש פרשנות לאירוויזיון עבור הטלוויזיה ההולנדית, באירוויזיון 1995 יצר מחלוקת כאשר דיבר נגד השיר של ישראל אמן, ב-2006 הגיש את הניקוד של הולנד באירוויזיון וב-2007 ביצע זאת שוב לצד אדסיליה רומבלי. הוא כתב את ההקדמה למהדורה ההולנדית של הספר "The Eurovision Song Contest – The Official History" של ג'ון קנדי אוקונור.

ב-1995 שיחק בתפקיד הראשי בסרט הקומדייה "Filmpje!", ב-2002 שיחק ב-"Ja zuster, nee zuster", סרט מוזיקלי המבוסס על פי סיפור מאת אני שמידט. ב-2007 הופיע ב-"Alles is Liefde", סרט קומדיה רומנטית המבוסס על הסרט הבריטי "אהבה זה כל הסיפור". ב-2011 גילם מורה למוזיקה בסרט "Alle tijd".

## קישורים חיצוניים

* 

קטגוריה:מנחי טלוויזיה הולנדים
קטגוריה:שחקני קולנוע וטלוויזיה הולנדים
קטגוריה:זמרים הולנדים
קטגוריה:סופרים הולנדים
קטגוריה:תקליטנים הולנדים
קטגוריה:הולנדים שנולדו ב-1962
המכון התורני אור עציון

**המכון התורני אור עציון**, או בשמו המלא **המכון התורני לחקר כתבי יד אור עציון ע"ש ר' יצחק וחנה סטרולוביץ**', הוא הוצאת ספרי קודש שנוסדה בשנת ה'תשמ"ד, ושייכת לישיבת אור עציון. על פי אתר הישיבה, המכון שם לו למטרה להיות מנוף ליצירה תורנית, להגדלת תורת ארץ ישראל במלוא משמעותה הרחבה והמקיפה, ולהעשרת אוצר הספרים היהודי בהוצאה לאור של יצירות תורניות ייחודיות. ראש המכון הוא הרב שלום קליין, מנהל המכון הוא הרב יקהת רוזן, ונשיאו היה במשך שנים רבות הרב חיים דרוקמן.

במסגרת המכון פועל אגף העוסק במחקר כתבי יד של הראשונים. במסגרת זו יצא לאור הספר אורחות חיים של הרב אהרן הכהן מלוניל בשנת ה'תשנ"ו, והספר "הלכות פסח", יצא לאור בשנת ה'תשס"ט. בשנת ה'תש"ע הוציאו קבוצה ממחוקרי המכון את הספר אור זרוע, מאת ר' יצחק מווינה עם קיצור פסקיו, בשיתוף עם מכון ירושלים. בנוסף, המכון מוציא לאור גם כתבי אחרונים רבים, וביניהם שו"ת מענה אליהו מאת הרב אליהו דוד רבינוביץ תאומים.
המכון מוציא לאור גם את ספרי רבני הישיבה ורבנים אחרים בני דורנו, כמו ספרי הרב אלימלך בר שאול והרב משה צבי נריה, וספרי חסידות כמו שפת אמת על התורה ועל המועדים ופרי צדיק, במהדורה מחודשת ומתוקנת, עם פתיחת ראשי תיבות.

## חלק מהספרים שמוציא המכון
* ספרי ראש הישיבה, הרב חיים דרוקמן – קמעא קמעא, סדרת "לזמן הזה", סדרת "התורה לדורנו", "צמאה נפשי" על התפילה, סדרת "אבות לבנים" על פרקי אבות, הספר "ושבת" על אורות התשובה, וחזון הצמחונות והשלום עם ביאור והרחבות מאת הרב דרוקמן ועוד.
* אורות התשובה במהדורה חדשה, עם הגהות ותיקונים, עם מבוא ומפתח עניינים מאת הרב דרוקמן, ומאמר מאת הרב שמעון סטרליץ.
* אורות התורה במהדורה חדשה, עם הגהות, תיקונים ומראי מקומות מאת הרב דרוקמן.
* סדרת "קול חי" של הרב אביגדור שילה – פירוש על ספרי המהר"ל מפראג.
* "אור זרוע" על החלקים: שבת ועירובין, מועדים וזרעים, וסדר נשים.
* ספרי אורחות חיים לרבי אהרון הכהן מלוניל
* ספרי חסידות במהדורות חדשות: "שפת אמת" על התורה ועל המועדים ופרי צדיק.
* ספרי הרב אלימלך בר שאול
* ספרי הרב יהושע בכרך
* "משמיע ישועה" - סיפורים על הרב צבי יהודה הכהן קוק מאת הסופר שמחה רז ובעריכת הילה וולברשטיין
* חלק מספרי הרב משה צבי נריה.
* ספרי ילדים

## ראו גם
* ישיבת אור עציון

## קישורים חיצוניים
* 
* 

## הערות שוליים

קטגוריה:הוצאות ספרים בישראל
קטגוריה:ישיבת אור עציון
קטגוריה:ישראל: חברות שהוקמו ב-1984
קטגוריה:מכוני מחקר תורניים
קטגוריה:מרכז שפירא
פיריצ'ה

**פיריצ'ה** (בהונגרית: **Piricse**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית פיריצ'ה קטנה עם השנים. כך, בשנת 1990 היו בעיר 1,805 תושבים ובשנת 2020 רק 1,789 תושבים.

הכפר ואזורו מיושבים לסירוגין מאז המאה ה-13.

## יהודי פיריצ'ה
יהודים התיישבו בפיריצ'ה בראשית המאה ה-19 ובמקום קיימים שאריות של בית קברות יהודי

הרב יעקב יהודה אריה לייב פרנקל היה רב של הקהלה כשלשים שנה.
 
באפריל 1944, כחודש לאחר כניסת הצבא הגרמני להונגריה, הועברו יהודי פיריצ'ה לגטו בנירג'האזה ובסוף מאי שולחו למחנה ההשמדה אושוויץ.

בדף הקהילה ממפקד קהילות הונגריה כתבו התושבים שבקהילה חיים 52 חברים ובגלל מיעוט החברים את הקהילה מוביל אחד מהתושבים ואין רב למקום.

## לקריאה נוספת
*פיריצ'ה בפנקס הקהילות הונגריה, עמוד 453-454
*פיריצ'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 343-344. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
העיר הטובה

**העיר הטובה** היא סדרת טלוויזיה מסוגת דרמה, אשר יצר, כתב וביים אלירן אליה עבור חברת התקשורת והכבלים "HOT". הסדרה עלתה לאוויר ב-12 ביולי 2022.

## עלילה
אדם (עוז זהבי) הוא מחנך כיתת אתגר של תיכון בעיר פריפריאלית, שמפתח קשר תלותי עם תלמיד, שהוא מסתבך סדרתי. הוא נאבק בכל כוחותיו למען הצלחת תלמידיו ונחוש לשמש להם כמחנך וכעוגן, אבל במקביל מתקשה להתמודד עם הזהות המינית שלו. כשהוא מפוטר מתפקידו, מחליט לרוץ לראשות העיר.

## דמויות
* **אדם גבאי** (עוז זהבי) - מחנך כיתת אתגר של תיכון בעיר פריפריאלית. בתחילת הסדרה הומוסקסואל בארון.
***תומר** (תומר קרקעי) - תלמיד בכיתה של אדם, בנה של רחלי. שרף את בניין משרד הרווחה.
* **רחלי** (אילנית לוי) - אמא של תומר.
* **דוד דהן** (אימרי ביטון) - דייר Airbnb של אדם, הומוסקסואל מוצהר ונשי, ניהל רומן עם אדם.
* **נידור** (אגם בוחבוט) - תלמידה בכיתה של אדם נכנסה לדיכאון לאחר שירתה בסאן בטעות בגדנ״ע נאנסה על ידי התומכים של נחום
* **שושה גבאי** (תיקי דיין) - אימו של אדם.
* (שיפי אלוני)
* **נחום אלמליח** (יעקב כהן) - ראש העיר.
* עובדת רווחה (אושרית סרוסי)
* **שועה אלגרבלי** (שמוליק כהן) - אביו של סאן.
* **כרמלה אלגרבלי** (לירית בלבן) - אימו של סאן.
* **סאן אלגרבלי** (אור פלח) - תלמיד בכיתה של אדם, בנו של שועה וכרמלה. נהרג בסוף פרק 4.
* (אורי עמבר) - תלמיד בכיתה של אדם.
* **יונתן** (אליאור אבייב) - תלמיד בכיתה של אדם.
* **יוסי מולוקנדוב** (נרי כהן) - תלמיד בכיתה של אדם.
* **מירן** (אלה לביא) - תלמידה בכיתה של אדם.
* (טוהר דהון) - תלמידה בכיתה של אדם.
* (מירי קריחלי) - תלמידה בכיתה של אדם.
* **אלינה** (אלינה דימנשטיין) - המורה לתנ"ך בתיכון.
* **מיכאל** (חגי שקד) - אחיה של נידור.

## פרסים ומועמדויות

## קישורים חיצוניים

* 

## הערות שוליים

קטגוריה:סדרות דרמה ישראליות
קטגוריה:תוכניות להט"ב ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:HOT: תוכניות וסדרות
קטגוריה:בחירות לרשויות מקומיות בישראל בתרבות
.gh

**.gh** היא סיומת אינטרנט מדינית (ccTLD), השייכת לגאנה. סיומת אינטרנט זו נוצרה ב-1995.

## [[סיומת אינטרנט משנית|סיומות אינטרנט משניות]]
* .com.gh - חברות
* .edu.gh - בתי ספר
* .gov.gh - ממשלה
*org.gh - ארגונים
*mil.gh - צבא
לסיומת זו יש כמה יוצאים מן הכלל שאינם נהוגים בשאר מדינות העולם: parlament.gh לפרלמנט של גאנה, nic.gh למרכז המידע ברשת גאנה, cocobod.gh למועצת הקקאו בגאנה וyellowpages.gh עבור מדריך הגנה של דפי זהב.

## קישורים חיצוניים

* 
* 

## הערות שוליים

קטגוריה:סנגל
AppArmor

**AppArmor** (הלחם של: **Application Armor**) הוא מודול ליבה של לינוקס למטרות אבטחה, המאפשר למנהל המערכת להגביל את יכולות התוכניות עם פרופילים לפי תוכנית. פרופילים יכולים לאפשר יכולות כמו גישה לרשת, גישה ל-raw socket והרשאה לקרוא, לכתוב או להפעיל קבצים בנתיבים מסוימים. AppArmor משלים את מודל בקרת הגישה המסורתית של יוניקס (DAC) על ידי מודל בקרת גישה מנדטורית (MAC). הוא נכלל בחלקו בליבת הלינוקס המרכזית מאז גרסת 2.6.36 ופיתוחו נתמך על ידי קנוניקל מאז 2009.

## פרטים
בנוסף ליצירת פרופילים ידנית, AppArmor כולל מצב למידה, שבו הפרות פרופיל נרשמות, אך אינן נמנעות. לאחר מכן ניתן להשתמש ביומן זה ליצירת פרופיל AppArmor, בהתבסס על התנהגותה האופיינית של התוכנית.

AppArmor מיושם באמצעות ממשק הליבה של Linux Modules Security Modules (LSM).

AppArmor מוצע בחלקו כחלופה ל-SELinux, שמבקרים מחשיבים אותו כקשה יחסית למיישמי IT להקים ולתחזק. בניגוד ל-SELinux, שמבוסס על החלת תוויות על קבצים, AppArmor עובד עם נתיבי קבצים. תומכי AppArmor טוענים כי זה פחות מורכב וקל יותר למשתמש הממוצע ללמוד מאשר SELinux. הם גם טוענים כי AppArmor דורש פחות שינויים כדי לעבוד עם מערכות קיימות. לדוגמה, SELinux דורשת מערכת קבצים התומכת ב"תוויות אבטחה" (security labels), ולכן אינה יכולה לספק בקרת גישה לקבצים המותקנים באמצעות NFS. מאידך, אפליקציית AppArmor היא אגנוסטית למערכות קבצים.

## ראו גם
* AppLocker

## קישורים חיצוניים

* 
* 
* AppArmor wiki (בארכיון)
* תיאור AppArmor מ- openSUSE.org
* 
* שרשור LKML המכיל הערות וביקורת על AppArmor
* חבילות Apparmor לאובונטו
* נקודת נגד:  מומחי אבטחה של נובל ורד האט מתמודדים עם AppArmor ו- SELinux
* אבטחת יישומים AppArmor עבור לינוקס

## הערות שוליים

קטגוריה:אובונטו לינוקס
קטגוריה:תוכנות אבטחת מחשבים
קטגוריה:בקרת גישה
.gf

**.gf** היא סיומת אינטרנט משנית, השייכת לגיאנה הצרפתית. סיומת אינטרנט זו נוצרה ב-1996.

סיומת זו מנוהל על ידי ספק שירותי האינטרנט פלוס ועל מרחב הכתובות אחראית חברת נט פלוס.

סיומת זו נדירה עקב אוכלוסייתה המצומצמת של גינאה הצרפתית.

## קישורים חיצוניים

* 
* 

## הערות שוליים

קטגוריה:גיאנה הצרפתית
ערוגה מוגבהת

**ערוגה מוגבהת** היא טכניקה גננית וחקלאית, העושה שימוש באמצעים טכניים שונים על מנת ליצור חלקת אדמה הגבוהה מסביבתה ולרוב היא משמשת לגידול ירקות ופירות עונתיים. יתרונה של השיטה הוא בכך שהיא מאפשרת שליטה רבה בהרכב ובתכונות הקרקע ועל ידי כך ניתן להגדיל את התנובה החקלאית ביחס ליחידת השטח, להקטין את כמות ההשקיה הדרושה ולצמצם את כמות העשבים השוטים.

ממוזער|ערוגה מוגבהת בגינה הקהילתית במוזיאון הטבע בירושלים
בשונה מטכניקות גינון מסורתיות בערוגה מוגבהת הצמחים נשתלים או נזרעים בסמיכות גדולה אחד לשני, כך שברגע שהצמחים מגיעים לשיא גודלם עליהם כמעט ונוגעים אחד בשני. באופן הזה הצמחים מייצרים מיקרו אקלים המצמצם את אידוי המים מהקרקע שנגרם מחשיפה ישירה לשמש ומקטין את היכולת של עשבים שוטים לצמוח  .

## ראו גם
* ערוגה
* הורטיקולטורה
* פרמקלצ'ר

## קישורים חיצוניים

* מדריך לבניית ערוגה מוגבהת

## הערות שוליים

2021 06

קטגוריה:גנים לפי סוג
קטגוריה:חקלאות בת קיימא
קטגוריה:גינון בר קיימא